User:Mgrle8



= Humanitarna udruga "fra Mladen Hrkać" =   Humanitarna udruga "fra Mladen Hrkać", osnovana je 16. lipnja 2012. godine u Zagrebu, s ciljem pružanja pomoći osobama sa zdravstvenim poteškoćama i njihovim obiteljima koje dolaze u Zagreb na liječenje.

Udruga je osnovana na leđima ljudi dobre volje, entuzijasta i volontera koji su sa svojim ljudskim i osobnim financijskim resursima i prvim donatorima krenuli graditi utočište za osobe koje zbog zdravstvenih poteškoća moraju liječničku pomoć potražiti u Zagrebu.

Sami osnivači u godinama prije osnutka udruge, provodili su vrijeme u bolničkim hodnicima i rehabilitacijskim ustanovama gdje su bili svjedoci u situacijama u kojima se nalaze ljudi koji su iz manjih sredina, ali i drugih gradova u Hrvatskoj, upućeni na dijagnostičke preglede ili dugotrajno liječenje i rehabilitaciju u Zagreb. Imali su priliku vidjeti roditelje oboljele djece koji bi noći provodili na klupi u bolničkim hodnicima ili u automobilu, koji bi se danima nekvalitetno hranili, kao i razgovarati s onima koji su radi bolesti jednog člana obitelji morali privremeno preseliti u Zagreb što im je osim problema s bolesti donijelo i financijske probleme.

Prijem prvih korisnika bio je u stambenom prostoru u neposrednoj blizini KBC Zagreb–Rebro koji je tada novoosnovana udruga iznajmila za potrebe besplatnog smještaja osoba koje dolaze na liječenje u Zagreb. U istom prostoru nalazio se maleni radni stol i računalo na kojem su volonteri udruge obavljali poslove vezane uz prikupljanje sredstava za daljnji opstanaka udruge i organizaciju svakodnevnih primitaka novih korisnika.